|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |


|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

| **Giedrimas Jeglinskas** |
| --- |
|  |
| Gimė | 1979 m. balandžio 22 d. (44 metai)Kaunas, Lietuva |
|  |
| Partija | Demokratų sąjunga Vardan Lietuvos |
|  |
| Išsilavinimas | JAV sausmo pajėgų Vest Pointo akademija |

**Giedrimas Jeglinskas** – Lietuvos politikas, buvęs NATO vadovybės narys, Demokratų sąjungos „Vardan Lietuvos" kandidatas į Lietuvos Respublikos prezidentus 2024 m. rinkimuose. 2017–2019 m. ėjo krašto apsaugos viceministro pareigas. 2019–2022 m. dirbo NATO generalinio sekretoriaus Jenso Stoltenbergo  pavaduotoju organizaciniam valdymui.

Biografija
----------

Giedrimas Jeglinskas gimė 1979 m. balandžio 22 d. Kaune, 1997 m. baigė Kauno technologijos universiteto (KTU) gimnaziją, įstojo į KTU, kur dvejus metus studijavo verslo vadybą ir administravimą. 

1999 m. įstojo į JAV sausumos pajėgų Vest Pointo akademiją. 2003 m. įgijo politikos mokslų bakalauro laipsnį ir tapo pirmuoju lietuviu, baigusiu šią akademiją.[reikalingas šaltinis]

2005 m. baigė Džordžtauno universiteto Edmundo Walsho užsienio tarnybos studijų mokyklą Vašingtone, kur įgijo nacionalinio saugumo magistro laipsnį. 

2003–2008 m. tarnavo Lietuvos kariuomenėje – Geležinio Vilko brigados Didžiojo kunigaikščio Algirdo mechanizuotame pėstininkų batalione ir karinėje žvalgyboje Antrajame operatyvinių tarnybų departamente (AOTD). 

2008–2010 m. Kolumbijos universiteto verslo mokykloje Niujorke studijavo verslo administravimą ir įgijo magistro laipsnį. 

2009 m.  stažavosi Niujorko akcijų biržoje.

2010–2017 m. dirbo tarptautiniame banke „Citigroup" (Niujorke, Tokijuje, Singapūre, Sidnėjuje ir Varšuvoje).

2017 m. pakviestas išskaidrinti krašto apsaugos sistemą po „auksinių šaukštų" skandalo, tapo krašto apsaugos viceministru  XVII Vyriausybėje.

2019 m. tapo NATO generalinio sekretoriaus Jenso Stoltenbergo pavaduotoju.

Nuo 2022 m. – JAV geopolitikos analitinio centro „Atlantic Council" ekspertas.

Politinė karjera
----------------

### Karjera nuo 2017 metų

**2017 m. vasarį** G. Jeglinskas buvo paskirtas krašto apsaugos viceministru, atsakingu už gynybos įsigijimus, infrastruktūros plėtrą, logistiką ir gynybos pramonės ekosistemos vystymą šalyje. Dirbdamas G. Jeglinskas reformavo gynybos sistemos pirkimus, įsteigė Gynybos resursų agentūrą, atsakingą už viešųjų pirkimų organizavimą ir efektyvų lėšų panaudojimą. G. Jeglinskas inicijavo trijų karinių miestelių vystymą panaudojant viešojo ir privataus sektorių partnerystės modelį (angl. PPP – *public private partnerships*). Siekiant pradėti integruoti virsmo technologijas į gynybos pajėgumų formavimą šalyje, G. Jeglinskas kartu su LR finansų ministerija ir „Invega" inicijavo „MILInvest" – gynybos investicijų fondo finansinę priemonę, kuria siekiama Lietuvoje skatinti eksperimentinę plėtrą, inovacinę veiklą gynybos ir saugumo srityje, investuojant į besikuriančias ir perspektyvias labai mažas, mažas ir vidutines įmones, padėti vystyti dvigubos paskirties produktų kūrimą ir gamybą, plėtoti šalies rizikos kapitalo ekosistemą.

**2019 m. spalį** paliko pareigas ministerijoje ir tapo NATO generalinio sekretoriaus pavaduotoju organizaciniam valdymui. G. Jeglinskas – pirmasis Lietuvos atstovas NATO vadovybėje nuo šalies įstojimo į aljansą. 

### 2024 metų prezidento rinkimų kampanija

**2023 m. lapkritį** Demokratų sąjunga „Vardan Lietuvos" iškėlė Giedrimo Jeglinsko kandidatūrą 2024 metų prezidento rinkimuose.

Šaltiniai
---------

1. ↑  „JAV prezidentas pasveikino būsimąjį Lietuvos karininką". *Lietuvos Respublikos krašto apsaugos ministerija*. 2002-11-21.
2. ↑  „Nuo kitos savaitės darbą pradeda du krašto apsaugos viceministrai". *15min.lt*. 15min. 2017-02-19.
3. ↑  „Krašto apsaugos viceministras – naujasis NATO vadovo pavaduotojas". *Lietuvos Respublikos krašto apsaugos ministerija*. 2019-07-10.
4. ↑  „Krašto apsaugos viceministras – naujasis NATO vadovo pavaduotojas". *Lietuvos Respublikos krašto apsaugos ministerija*. 2019-07-10.